Анатоль БУТЭВІЧ: — Будаўніцтва “навадзелаў” і захаванне гісторыка-культурнай спадчыны — гэта тэмы, на мой погляд, ніяк паміж сабою не звязаныя. Адпаведна, няма тут ніякай супярэчнасці. Хіба што, вельмі важна адразу назваць рэчы сваімі імёнамі. Адна справа — выкарыстанне помнікаў спадчыны ў мэтах турызму, а зусім іншая — усе гэтыя “панскія сядзібы” на роўным месцы. Яны таксама маюць права на жыццё — бо, па вялікім рахунку, не адбіраюць гэтага права ў гістарычных аб’ектаў. Але з тым, што ўкладанне грошай ідзе перадусім менавіта ў сферу навадзела, і сапраўды цяжка не пагадзіцца.